CELEX: 32006D0140
Language: mt
Date: 2006-02-15 00:00:00
Title: Deċiżjoni tal-Kummissjoni tal- 15 ta' Frar 2006 dwar kontribut finanzjarju speċifiku mill-Kummissjoni b'konnessjoni ma' l-istħarriġ dwar il-ġeni PrP li jirreżistu t-TSE fil-mogħoż imressaq minn Ċipru għas-sena 2006 (innotifikata taħt dokument numru C(2006) 408)

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               300
            
         DEĊIŻJONI TAL-KUMMISSJONI
   tal-15 ta' Frar 2006
   dwar kontribut finanzjarju speċifiku mill-Kummissjoni b'konnessjoni ma' l-istħarriġ dwar il-ġeni PrP li jirreżistu t-TSE fil-mogħoż imressaq minn Ċipru għas-sena 2006
   (innotifikata taħt dokument numru C(2006) 408)
   (It-test bil-Grieg biss huwa awtentiku)
   (2006/140/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-kamp veterinarju (1), u b'mod partikolari l-Artikolu 20 tagħha,
   Billi:
   
               (1)
            
            
               Il-qerda ta' l-enċefalopatiji sponġiformi trażmissibbli (TSEs) fir-ruminanti ċkejkna, inkluża l-enċefalopatija sponġiformi bovina (BSE) li titqies bħala l-kawża tal-varjant fatali fil-bniedem magħruf bħala l-marda ta' Creutzfeld Jacob, hija ta' importanza ewenija għall-protezzjoni tas-saħħa ta' l-annimali u tal-konsumaturi.
            
         
               (2)
            
            
               Fin-nagħaġ, mezz ewlieni sabiex tinkiseb l-qerda tat-TSE huwa s-selezzjoni favur il-ġeni proteini prijoni (PrP) reżistenti. Għaldaqstant, fild-Deċiżjoni tal-Kummissjoni 2003/100/KE (2) ġew stipulati r-rekwiżiti minimi għall-istabbiliment ta' programmi ta' tgħammir għar-reżistenza kontra t-TSEs fin-nagħaġ. L-informazzjoni disponibbli dwar il-ġeni PrP reżistenti għat-TSEs fil-mogħoż hija però limitata ferm.
            
         
               (3)
            
            
               Jeħtieġ li tiġi vverifikata l-eżistenza ta' ġenotipi reżistenti għat-TSEs fil-mogħoż sabiex tiġi żviluppata leġiżlazzjoni Komunitarja fil-kamp veterinarju, b'mod partikolari dwar il-kontroll u l-possibilità tal-qerda tat-TSE's minn dawn it-tipi ta' annimali.
            
         
               (4)
            
            
               Fl-2005, l-awtoritajiet Ċiprijotti ressqu programm ta' sorveljanza nazzjonali bi-annwali dwar il-ġenotipi li jirreżistu t-TSEs fil-mogħoż, bil-ħsieb li jiksbu appoġġ finanzjarju mill-Komunità. L-għanijiet ta' l-istħarriġ huma li jkompli jinvestiga l-ġene PrP tal-mogħoż Ċiprijotti sabiex jikkonferma r-riżultati ta' studji preliminari preċedenti fejn kienu nstabu polimorfiżmi PrP speċifiċi li indikaw reżistenza kontra t-TSEs u sabiex jevalwa d-dejta ħalli jippermetti li tinħadem il-prevalenza bażilineari tal-ġeni PrP li jirreżistu t-TSEs fil-mogħoż. Ċipru għandu prevalenza għolja ferm ta' TSEs fil-mogħoż u għaldaqstant huwa l-aktar Stat Membru adatt sabiex iwettaq it-tali proġett sperimentali. Hemm il-ħsieb li l-istħarriġ jinbeda fl-1 ta' Jannar 2006.
            
         
               (5)
            
            
               L-istħarriġ se jsir mis-Servizzi Veterinarji tal-Ministeru ta' l-Agrikultura, ir-Riżorsi Naturali u l-Ambjent ta' Ċipru. Il-Laboratorju Referenzjarju Komunitarju għat-TSE se jipprovdi s-superviżjoni xjentifika ta' l-istħarriġ.
            
         
               (6)
            
            
               Skond l-Artikolu 3, paragrafu 2, tar-Regolament tal-Kunsill (KE) Nru 1258/1999 (3), miżuri veterinarji u tas-saħħa tal-pjanti mittieħda skond ir-regoli tal-Komunità għandhom jiġu ffinanzjati taħt is-sezzjoni tal-Garanzija tal-Fond Agrikolu Ewropew ta' Gwida u Garanzija; għal finijiet ta' kontroll finanzjarju, l-Artikoli 8 u 9 tar-Regolament (KE) Nru 1258/1999, japplikaw.
            
         
               (7)
            
            
               Kontribuzzjoni finanzjarja mill-Komunità għandha tingħata jekk l-azzjonijiet maħsuba jsiru b'mod effettiv u jekk l-awtoritajiet jagħtu l-informazzjoni kollha meħtieġa fil-limiti taż-żmien previsti. Għal raġunijiet baġitarji, l-għajnuna Komunitarja tiġi deċiża kull sena.
            
         
               (8)
            
            
               Hemm bżonn li tiġi ċċarata r-rata li għandha tintuża għall-konverżjoni ta' l-applikazzjonijiet tal-pagamenti mressqa f'muniti nazzjonali kif definit fl-Artikolu 1 d) tar-Regolament tal-Kunsill (KE) 2799/98 li jistabbilixxi l-arranġamenti agrimonetarji għall-euro (4).
            
         
               (9)
            
            
               Il-miżuri stipulati f'din id-Deċiżjoni jaqblu ma' l-opinjoni tal-Kumitat Permanenti dwar il-Katina Alimentari u s-Saħħa l-Annimali.
            
         ADOTTAT DIN ID-DEĊIŻJONI:
   Artikolu 1
   1.   Il-programm ta' stħarriġ għall-ġeni PrP li jirreżistu t-TSE fil-mogħoż ippreżentat minn Ċipru huwa hawnhekk approvat għal perjodu ta' tnax-il xahar li jibda mill-1 ta' Jannar 2006.
   2.   L-assistenza finanzjarja min-naħa tal-Komunità għall-programm li jirreferi għalih il-paragrafu 1 tkopri l-ispejjeż (minbarra l-VAT) imġarrba minn Ċipru għat-testijiet fil-laboratarju sa 100 % b'mod konformi mad-dispożizzjonijiet fil-Kapitolu 1 ta' l-Anness. L-assistenza totali għandha tkun sa massimu ta' € 47 500.
   Artikolu 2
   1.   L-għajnuna finanzjarja msemmija fl-Artikolu 1 (2) għandha titħallas lil Ċipru sakemm l-implimentazzjoni tal-programm tkun f'konformità mad-dispożizzjonijiet relevanti tal-liġi Komunitarja, li tinkludi regoli dwar il-kompetizzjoni u fuq l-għoti tal-kuntratti pubbliċi u suġġetta għall-kundizzjonijiet li hemm previsti fil-punti (a) sa (e):
   
               a)
            
            
               li ġġib fis-seħħ sa l-1 ta' Jannar 2006 il-liġijiet, ir-regolamenti u d-dispożizzjonijiet amministrattivi biex jiġi implimentat l-istħarriġ,
            
         
               b)
            
            
               li tressaq evalwazzjoni finanzjarja u teknika intermedjarja li tkopri l-ewwel tmien xhur ta' l-istħarriġ, mhux aktar tard minn xaharejn wara tmiem dan il-perjodu. Ir-rapport għandu jkun konformi mal-mudell kif stipulat fil-Kapitolu 2 ta' l-Anness,
            
         
               ċ)
            
            
               li tressaq rapport finali sa mhux aktar tard mill-31 ta' Marzu 2007 dwar l-eżekuzzjoni u r-riżultati kumplessivi ta' l-istħarriġ għall-perjodu kollu li matulu tkun ingħatat l-assistenza finanzjarja Komunitarja. Ir-rapport għandu jkun fih evalwazzjoni teknika u finanzjarja li tkopri s-sena 2006, skond il-mudell kif stipulat fil-Kapitolu 2 ta' l-Anness, flimkien ma' evidenza li tiġġustifika l-ispejjeż imġarrba.
            
         
               d)
            
            
               dawn ir-rapporti li jipprovdu informazzjoni teknika u xjentifika sostantiva u ta' valur li tikkorrispondi ma' l-għan ta' l-intervent Komunitarju,
            
         
               e)
            
            
               li timplimenta l-programm b'mod effettiv.
            
         2.   Meta l-limitu taż-żmien fis-subparagrafu 1c) ma jiġix rispettat, il-kontribut għandu jiġi mnaqqas b'25 % fl-1 ta' Mejju, b'50 % fl-1 ta' Ġunju, b'75 % fl-1 ta' Lulju u b'100 % fl-1 ta' Settembru 2007.
   Artikolu 3
   Ir-rata ta' konverżjoni għall-pagamenti ta' talbiet għar-rimborż sottomessi fil-munita nazzjonali fix-xahar “n” għandha tkun dik ta' l-għaxar ġurnata tax-xahar “n+1” jew ta' l-ewwel ġurnata preċedenti li għaliha tiġi kkwotata rata.
   Artikolu 4
   Din id-Deċiżjoni tapplika mill-1 ta' Jannar 2006.
   Artikolu 5
   Din id-Deċiżjoni hija indirizzata lir-Repubblika ta' Ċipru.
   
      Magħmula fi Brussell, il-15 ta' Frar 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, tat-18.8.1990, p. 19. Deċiżjoni kif emendata l-aħħar mid-Direttiva 2003/99/KE tal-Parlament Ewropew u tal-Kunsill tas-17 ta' Novembru 2003 (ĠU L 325, tat-12.12.2003, p. 31).
   
      (2)  ĠU L 41, ta' l-14.2.2003, p. 41.
   
      (3)  ĠU L 160, tas-26.6.1999, p. 103.
   
      (4)  ĠU L 349, ta' l-24.12.1998, p. 1.
   
      ANNESS
      KAPITOLU 1
      Assistenza finanzjarja Komunitarja
      
                  Spejjeż
               
               
                  Numru ta' unitajiet
               
               
                  Spiża unitarja f'euro
               
               
                  Spiża totali f'euro
               
               
                  Assistenza Komunitarja
               
            
                  Ġabra tal-kampjuni
               
               
                  70 siegħa
               
               
                  21 €
               
               
                  1 470  €
               
               
                  Xejn
               
            
                  Eżami istoloġiku
               
               
                  1 500  analiżi
               
               
                  3,5  €
               
               
                  5 250  €
               
               
                  Xejn
               
            
                  Il-ġenotipizzazzjoni PrPIs-sekwenzar tad-DNA
               
               
                  750 analiżi
               
               
                  60 €
               
               
                  45 000  €
               
               
                  Spejjeż ta' massimu ta' 750 analiżi għall-massimu ta' 60 € kull analiżi
               
            
                  Ittestjar rapidu
               
               
                  Kits u oġġetti konsumabbli tat-testijiet
               
               
                  250 test
               
               
                  14 €
               
               
                  3 500  €
               
               
                  Spejjeż ta' massimu ta' 250 test għall-massimu ta' 10 € kull test
               
            
                  Xogħol
               
               
                  60 siegħa
               
               
                  20 €
               
               
                  1 200  €
               
               
                  Xejn
               
            
                  Il-koordinament u l-evalwazzjoni tad-dejta
               
               
                  1 778  siegħa
               
               
                  14,5  €
               
               
                  25 780  €
               
               
                  Xejn
               
            
                  Spejjeż ta' vvjaġġar u akkommodazzjoni ta' l-espert tas-CRL
               
               
                  vjaġġ 1
               
               
                  1 300  €
               
               
                  1 300  €
               
               
                  Xejn
               
            
                   
               
               
                   
               
               
                   
               
               
                  Total:
               
               
                  Massimu ta' 47 500  €
               
            KAPITOLU 2
      Rappurtar tekniku u finanzjarju
      Sezzjoni A:   Rapport tekniku
      
                   
               
               
                  Perjodu tar-rappurtar minn … sa …
               
            Determinazzjoni tal-ġenotip PrP permezz tas-sekwenzar tad-DNA
      
                   
               
               
                  Nru ta' kampjuni ta' aċidu aminu fil-codon 146
               
            
                  Aċidu aspartiku
               
               
                  Serina
               
               
                  …
               
               
                  Oħrajn
               
            
                  Istoloġikament TSE + suspetti, test rapidu +
               
               
                   
               
               
                   
               
               
                   
               
               
                   
               
            
                  Istoloġikament TSE + suspetti, test rapidu –
               
               
                   
               
               
                   
               
               
                   
               
               
                   
               
            
                  Istoloġikament TSE – suspetti, test rapidu +
               
               
                   
               
               
                   
               
               
                   
               
               
                   
               
            
                  Istoloġikament TSE – suspetti, test rapidu –
               
               
                   
               
               
                   
               
               
                   
               
               
                   
               
            
                  Kontrolli sanitarji
               
               
                   
               
               
                   
               
               
                   
               
               
                   
               
            Sezzjoni B:   Dikjarazzjoni ta' l-ispejjeż minfuqa fuq il-kontroll (1)
      
      
                   
               
               
                  Perjodu tar-rappurtar minn … sa …
               
            
                   
               
               
                  In-numru tar-referenza tad-Deċiżjoni tal-Kummissjoni li tipprovdi l-assistenza finanzjarja: …
               
            
                  Spejjeż imġarrba konnessa ma'
               
               
                  Numru ta' unitajiet
               
               
                  Spejjeż imġarrba matul il-perjodu tar-rappurtar (fil-munita nazzjonali)
               
            
                  Ġenotipizzazzjoni PrP permezz tas-sekwenzar tad-DNA Numru ta' testijiet:
               
               
                   
               
               
                   
               
            
                  Ittestjar rapidu. Numru ta' testijiet:
               
               
                   
               
               
                   
               
            
                  Ittestjar rapidu. Sigħat ta' xogħol:
               
               
                   
               
               
                   
               
            
         (1)  Meta jiġi ppreżentat ir-rapport finali li jirreferi għalih l-Artikolu 2 (c), għal kull oġġett għandha tiġi pprovduta lista ta' l-infiq kollu flimkien ma' kopja tad-dokumenti ta' verifika.